DEM isch im Gange.... de Uftakt vom Schwiiizer-Match händ mis und vor allem mim ebefalls fuessballinteressierte Oscht-Schwiizer-Gspändli Danielas Härzli höcher lo schloh! Mit  de gwüsse Schwiizer-Artikle wie Fähnli, Huet und Schal händ mer aber zu dem Ziitpunkt no biz zuegwartet. Erscht im nachhinein isch enand priisgeh worde, dass mer beidi settigi Artikle id Toskana mit brocht händ. Genau diesäbe sind de bim 2te Match ohni Hemmige agleit worde...  Das het Ufmerksamkeit erzügt. Nachdem üsi Kollege us em grosse Nochberskanton (Deutschland) miterläbt händ, wie fescht resp. solidarisch mer mit em deutschen Reiche mitgfieberet händ, het sich am Mittwuch e luschtigi Konstellation  ergäh. Der einti het sich bereit erklärt, dass er üsi Utensilie wird aalegge und Hopp Schwiiz rüefe. Das mit em Fahneschwinge müesst me de rein technisch no bizli mit ihm aaluege... isch es Detail, süscht aber Chapeau!